Diari Oficial de la Generalitat Valenciana


Sumari del DOGV 3844, del 26-09-2000 (2000/7370)

RESOLUCIÓ de 8 d'agost de 2000, del director general d'Arquitectura i Habitatge, relativa a la cancel·lació d'acreditació de laboratori d'assajos de control de qualitat de l'edificació per la Conselleria d'Obres Públiques, Urbanisme i Transports per canvi de domicili.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3844

Data del DOGV
:   26-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7370


Data del document
:   08-08-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * reglamentació de la construcció
    * indústria de la construcció

RESOLUCIÓ de 8 d'agost de 2000, del director general d'Arquitectura i Habitatge, relativa a la cancel·lació d'acreditació de laboratori d'assajos de control de qualitat de l'edificació per la Conselleria d'Obres Públiques, Urbanisme i Transports per canvi de domicili. [2000/M7370]
  
El senyor Francisco Domarco Abad, en nom i representació del laboratori d'assajos Consulteco, SL, amb domicili en el carrer d'Alicante, número 23, de Novelda (Alacant) sol·licita la cancel·lació d'acreditació del laboratori en les àrees de control de formigó en massa o armat i els seus materials constituents: ciment, àrids, aigua, acer per a armadures, addicions i additius (HA), de sòls, àrids, mescles bituminoses i materials constituents en vials (SV) i d'assajos de laboratori de mecànica de sòls (SE), per trasllat de les seus instal·lacions a un altre domicili.
  
El corresponent expedient s'ha tramitat de conformitat amb el Reial Decret 1.230/1989, de 13 d'octubre, article 19 a) i el Decret 173/1989, de 24 de novembre, del Consell de la Generalitat Valenciana i hi consta que s'han complit tots els requisits reglamentats.
  
Per això, a proposta de la Divisió de Qualitat en l'Edificació, aquesta direcció general resol:
  
Primer
  
Cancel·lar les acreditacions del laboratori d'assajos Consulteco, SL, amb domicili en el carrer d'Alicante, número 23, de Novelda (Alacant), en les àrees següents:
  
- Formigó en massa o armat i els seus materials constituents: ciment, àrids, aigua, acer per a armadures, addicions i additius (HA), amb la referència 07008HA96. .
  
- Sòls, àrids, mescles bituminoses i materials constituents en vials (SV), amb la referència 07008SV97.
  
- Assajos de laboratori de mecànica de sòls (SE), amb la referència 07008SE97.
  
Segon
  
Aquesta resolució tindrà efectes des de la notificació. No obstant això, serà objecte de publicació en el Diari Oficial de la Generalitat Valenciana per a coneixement general.
  
Tercer
  
La present resolució es comunicarà a la Direcció General de l'Habitatge, l'Arquitectura i l'Urbanisme del Ministeri de Foment, per a la baixa del laboratori en el Registre General de Laboratoris d'Assajos Acreditats en les esmentades àrees, i de les respectives referències: 07008HA96, 07008SV97 i 07008SE97.
  
Contra aquesta resolució, que no posa fi a la via administrativa, es pot interposar un recurs ordinari davant el conseller d'Obres Públiques, Urbanisme i Transports, en el termini d'un mes comptador des de la seua notificació, d'acord amb l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú
  
València, 8 d'agost de 2000.- El director general d'Arquitectura i Habitatge: José Mª García Zarco.